ช็อก ดับคาเตียง หนุ่ม 48 เมาเบียร์ นวดแผนโบราณ (คลิป)
คาดมีโรคกำเริบ,นวดแผนโบราณมรณะ หนุ่มวัย 48 นั่งซดเบียร์จนเมาได้ที่ก่อนขึ้นห้องไปให้หมอนวดบีบคลายเส้น พร้อมสั่งเบียร์ไปดื่มต่อด้วย ขณะนอนให้นวดไหล่ จู่ๆเกิดอาการชักกระตุก ปัสสาวะราด ก่อนกลิ้งตกเตียงน้ำลายฟูมปากต่อหน้าต่อตาหมอนวดสาว รีบวิ่งไปบอกเพื่อนข้างห้องโทรศัพท์แจ้งกู้ชีพมาช่วยกันปั๊มหัวใจช่วยชีวิต แต่ยื้อชีวิตไว้ไม่ได้ สิ้นใจดับคาร้าน คาดอาจมีโรค ประจำตัวกำเริบจนหัวใจวายเฉียบพลัน นำศพส่งสถาบันนิติเวชฯ ให้แพทย์ชันสูตรหาสาเหตุที่แน่ชัด,หนุ่มเมาเบียร์,นวดแผนโบราณ,ช็อกดับคาร้านรายนี้ เปิดเผยเมื่อเวลา 22.30 น. วันที่ 7 ก.ค. ร.ต.อ.นเรศ ลี้เจริญ รอง สว. (สอบสวน) สภ.บางแก้ว อ.บางพลี จ.สมุทรปราการ ได้รับแจ้งเหตุมีชายช็อกหมดสติภายในร้านนวดแผนโบราณโพธิ์เวช เลขที่ 100/16 หมู่ 12 ซอยกิ่งแก้วซอย 1 ต.ราชาเทวะ จึงนำกำลังตำรวจพร้อมเจ้าหน้าที่หน่วยกู้ชีพมูลนิธิร่วมกตัญญู ไปตรวจสอบ,ที่เกิดเหตุเป็นอาคารพาณิชย์ 4 ชั้น 2 คูหาดัดแปลงเป็นร้านนวดแผนโบราณ ชั้นล่างมีโต๊ะไว้บริการลูกค้าเข้าไปนั่งดื่มเบียร์รอ ส่วนชั้นบนแบ่งเป็นห้องๆ ให้ลูกค้าขึ้นไปนวด ภายในห้องหมายเลข 9 บนชั้น 3 พบร่างนายสมชาย ขันสลี อายุ 48 ปี อาชีพรับจ้างทั่วไป บ้านเดิมอยู่เลขที่ 72 หมู่ 1 ต.ขมิ้น อ.เมืองกาฬสินธุ์ นอนหมดสติอยู่บนพื้นข้างเตียงนวด เจ้าหน้าที่กู้ชีพช่วยกันปั๊มหัวใจช่วยชีวิตอยู่นานกว่าครึ่งชั่วโมงแต่เสียชีวิตในเวลาต่อมา นำศพส่งสถาบันนิติเวชวิทยา รพ.ตำรวจ ให้แพทย์ชันสูตรอย่างละเอียดอีกครั้ง,สอบถาม น.ส.สุภาวะดี มีมะสังข์ อายุ 33 ปี หมอนวดประจำร้านที่เป็นคนนวดให้ผู้ตายเล่าว่า เห็นผู้ตายมานั่งดื่มเบียร์อยู่คนเดียวที่ชั้นล่างตั้งแต่ช่วงหัวค่ำ ก่อนจะขึ้นมาใช้บริการนวดพร้อมสั่งเบียร์ขึ้นมาดื่มไปด้วย ระหว่างที่ผู้ตายนอนให้นวดหัวไหล่ทั้ง 2 ข้าง รู้สึกผิดสังเกตจู่ๆร่างกายเกิดอาการกระตุกและปัสสาวะรดกางเกง ก่อนจะกลิ้งตกลงมาบนพื้นห้องน้ำลายฟูมปาก ด้วยความตกใจรีบวิ่งออกไปตามเพื่อนข้างห้องมาช่วยกันปั๊มหัวใจให้ผู้ตายพร้อมโทรศัพท์แจ้งขอความช่วยเหลือจากเจ้าหน้าที่กู้ภัยแต่ยื้อชีวิตไว้ไม่ได้,เบื้องต้นเจ้าหน้าที่สันนิษฐานว่า ระหว่างที่ผู้ตายให้หมอนวดมานวดให้และดื่มเบียร์ไปด้วย ประกอบกับตัวเองอาจมีโรคประจำตัวทำให้เกิดอาการหัวใจวายเฉียบพลันจนช็อกหมดสติและเสียชีวิตในเวลาต่อมา อย่างไรก็ตาม ต้องรอผลชันสูตรจากสถาบัน นิติเวชฯ ถึงสาเหตุการเสียชีวิตที่แน่ชัดอีกครั้ง
นวดแผนโบราณมรณะ หนุ่มวัย 48 นั่งซดเบียร์จนเมาได้ที่ก่อนขึ้นห้องไปให้หมอนวดบีบคลายเส้น พร้อมสั่งเบียร์ไปดื่มต่อด้วย
นวดแผนโบราณ,ช็อกดับ,สภ.บางแก้ว,บางพลี,สมุทรปราการ,ช็อกตาย,ข่าวหน้า1,ข่าวทั่วไป